paragraph_text: Death/doom ili death-doom je ekstremna podvrsta heavy metala. Nastaje kombinacijom sporog tempa i pesimističkog odnosno depresivnog raspoloženja doom metala s dubokim grubim i growlanim vokalima i brzom bubnjarskom "double-kick" tehnikom death metala.Tracey, Ciaran (Ožujak 2006). "Doom/Death: United in Grief", Terrorizer #142, str.54-55. Žanr se po prvi put javlja sredinom i krajem 1980-ih, postaje popularniji tijekom 1990-ih ali polako pada u zaborav početkom 21. stoljeća. Međutim, death/doom je dao i veliki publicitet funeral doom žanru (koji je ujedno i jedan od žanrova najsličniji death/doomu) te melodičnijem i romantičnijem žanru gothic metala.